— 713 — 



vous yray trouver pour cest effect ci vous porleray le double de la lettre 

 que j'ay dcrnyèrement escript à Don Lacidor, pour le divertyr de de- 

 meurer chef devant la Rochelle. J'addressoys mon paquet à monsieur de 

 Tore, lequel il a receu, ainsy que monsieur d'Ourset m'a présentement 

 mandé , mais de response il ne m'en a point apporté. Je croy toutes foys 

 qu'on l'aura envoyée à monsieur de Walsingham, ou que bientost l'on 

 iuy envoyra, car je mandoys à Don Lucldor qu'il n'envoyast désormais 

 mes lettres à d'aultres qu'à luy seul. 



Vostre très humble , et plus obéissant et affectionné à vous fayre 

 service , 



Maison fleur. 



Monsieur, ainsy que j'estoys prest à fermer ceste lettre j'ay esté ad- 

 verty que des petites navires françoys que la Primerose a pris ces jours 

 passés, ils sont sortis deux ou trois cens soldats françoys, qui ont tous 

 esté desvalisés tant de leurs armes que de leurs acoustremens , dont je 

 ne suis pas marry, pour une aultres foys leur apprendre à croyre les ad- 

 vertissemens que je leur avoys donnés. 



Mais cependant, d'autant que les dicts soldats me seront 1res néces- 

 saires pour remplyr les trouppes que je suis délibéré de mener en Hol- 

 lande, et qu'il me conviendroyt fayre de nouveaux frais à leur donner 

 nouvelles armes, à ceste cause je vous supplye bien humblement obtenyr 

 en ma faveur lettres de sa Majesté par lesquelles il sera faict comman- 

 dement au capp nc de la Primerose, ou aultres qu'il appartiendra, qu'ils 

 ayent à me fayre restituer les armes et acoustremens des dicts soldats,, 

 vous asseurant, Monsieur, que je mectray ceste obligation au rang d'une 

 infinité d'aultres que je vous ay, pour ung jour mettre peyne de les re- 

 cognoistre et desservyr par quelque humble et agréable service que je 

 vous pourray fayre, quand vous me ferez ce bien que de m'employeret 

 commander, qui ne sera jamais si tost que je le désyre. 



Et il ajoutait, tout en s'excusant de l'importuner d'une autre 

 requête : 



« Monsieur le conte d'Oxfort, votre beau-fds, a retenu chez ung mar- 

 chant de ceste ville trante morrions dorés, lesquels me seroient bien 

 délivrés pour argent, moyennant que le marchand eust licence de ce 

 faire par mon dict s r le conte, et, pour ce que je n'ay point encores 

 cest honneur de le conoistre, je vous supply bien humblement, au 

 cas qu'il ne voulust présentement se servyr des dicts morrions dorés, 

 me fayre ceste faveur que de le prier de permettre que je les puisse 

 fayre achepter du dict marchant , et n imputer point à présomption ou 

 importunité, que j'ave pris la hardiesse de vous donner ceste peyne pour 



